钦定古今图书集成/理学汇编/字学典/第153卷 > 《燕枝版浣花笺寄合州徐文职方》石介
## 钦定古今图书集成/理学汇编/字学典/第153卷 > 《燕枝版浣花笺寄合州徐文职方》石介

合州太守鬓将丝，闻说欢情尚不衰。版与歌娘拍新
调，笺供狎客写芳辞。木成文理差差动，花映溪光瑟
瑟奇。名得只从嘉郡树，样传仍自薛涛时。奇章磊磊
驰声价，《江令》翩翩落酒卮。几首诗成卷鱼子，谁人唱
罢泣燕枝。红牙管好同床置，紫竹笙宜一处施。愿助
风流向樽席，杏花况是未离披。